Annonce

AARHUS: Gul, blå, grøn og orange. Fire farverige træhuse står klar til at blive overtaget af hjemløse i Aarhus. De fire huse og to andre huse, som endnu ikke er gjort færdige, står indtil videre på en værkstedsgrund tæt ved Brabrand Sø. De 15 kvadratmeter store huse er mobile og skal placeres på en grund et sted i Aarhus-området, hvor de tilsammen vil komme til at udgøre en mini-landsby. På den måde kommer seks huse til at give tag over hovedet til seks hjemløse. Bag initiativet står Projekt Udenfor, en fond som holder til i København. For et par år siden hyrede Projekt Udenfor arkitekter og håndværkere i firmaet Monstrum til at fremstille fire en-mands-huse, hvor der er indlagt el og varme - men hverken er køkken eller toilet. Desuden fik Projekt Udenfor gang i et værksted i Aarhus, hvor der skulle bygges andre huse. Og det er her på pladsen, ved et kolonihaveområde i byens vestlige del, at de fire færdige huse står, tæt ved to andre huse, som snart er klar til indflytning.

Asbjørn Nielsen er endnu ikke færdig emd at bygge sit eget hus. Men han satser kraftigt på at være færdig til december måned, så han kan bo i det isolerede hus igennem en kold vinter. Foto: Flemming Krogh

Annonce

Nyder den gule farve

Processen med at tegne og fremstille husene hos Monstrum var fire hjemløse fra Aarhus inviteret med til i foråret. - Det var spændende at have de hjemløse på besøg hos os. De kom med fine input, som vi kunne bruge. At det ene hus skulle males i gul og blå bestemte en århusiansk hjemløs, som var en stor Brøndby-fan, fortæller Seniorarkitekt Amalie Muff i firmaet Monstrum. Nu har man tildelt husene til fire århusianere. Sarah Johannsen er en af byens unge hjemløse, som netop har fået nøgle til ét af husene, det skriggule træhus med en indgang malet i en blå farve. - Det var ikke min idé at lave et hus i Brøndbys farver. Men jeg nyder den gule farve, så det er fint med mig. Nu får jeg mit eget sted, hvor jeg kan skrive den roman, jeg er i gang med, siger Sarah Johannsen, som ikke vil have sit billede i avisen af private årsager.

Senioer-arkitekt Amalie Muff fra Monstrum har været med til at tegne de fire træhuse. Foto: Flemming Krogh

Annonce

Detaljerne mangler